10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Δ.5622 της 10 Ιουν./17 Ιουλ.1963  (ΦΕΚ Β΄309) Περί καθιερώσεως προσωρινής ατελείας επί ξυλείας εξ ελάτης δασ.κλάσεως 4405Α, πλακών εκ χαρτομάζης ή ξύλου (Χάρντ-μπόουρντ), λευκοσιδήρου, σιδηρών πλεγμάτων και καρφοβελονών, προς κατασκευήν κυψελών εξακτέων εις αλλοδαπήν. Έχοντες υπ’ όψιν:α)Τας διατάξεις του Νόμ.4607/1930, περί τροποποιήσεως διατάξεων των περί Τελωνειακού Δασμολογίου Νόμων, ως αύται ετροποποιήθησαν και συνεπληρώθησαν δια των διατάξεων του Νόμ.2861/1954 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων και β)την από 10ης Μαΐου 1963 γνωμοδότησιν της Επιτροπής του άρθρ.6 του ανωτέρω Νόμ.2861/1954, αποφασίζομεν: Άρθρ.1.-1.Εις εργοστασιάρχας κατασκευής κυψελών επιτρέπεται η, επί προσωρινή ατελεία, εισαγωγή α)ξυλείας της δασμολογικής κλάσεως 4405Α, β)πλακών εκ χαρτομάζης ή ξύλου (ΧάρντΜπόουρντ), γ)λευκοσιδήρου, δ)σιδηρών πλεγμάτων και ε)καρφοβελονών προς κατασκευήν κυψελών μελισσοκομίας εξαγομένων εις αλλοδαπήν ή αποταμιευομένων εις τας αποθήκας του Δημοσίου ή τας τοιαύτας των Γενικών Αποθηκών της Ελλάδος εντός εξαμήνου από της παραλαβής των πρώτων υλών. 2.Δια την, επί προσωρινή ατελεία παράδοσιν των ανωτέρω πρώτων υλών παρέχεται εις την αρμοδίαν τελωνειακήν αρχήν δια τους δασμούς και λοιπούς φόρους εις περίπτωσιν μη εξαγωγής ή αποταμιεύσεως των κυψελών, χρηματική παρακαταθήκη ή τραπεζιτική εγγύησις ή αξιόχρεος προσωπική εγγύησις τρίτου. Άρθρ.2.-Αι ποσότητες των εν άρθρ.1 αναφερομένων πρώτων υλών αι χρησιμοποιούμεναι δια την κατασκευήν εκάστης κυψέλης, προκειμένου περί πιστώσεως της οικείας πράξεως μεταποιήσεως καθορίζονται ως ακολούθως:   Τύπος κυψελών           Ξυλεία      δ΄ κλάσεως      4405Α Μ3 Πλάκες εκ χαρτομάζης ή ξυλοπολτού (χαρντ-          μπόουρντ)        Λευκοσίδηρος             χιλ/μα             Σιδηρά          πλέγματα           χιλ/μα       Καρφοβελό-            ναι        χιλ/μα Νομαδική 0,036 1,350 0,630 0,470 0,450   Απλή 0,033 1,350 0,630 0,470 0,450 Άρθρ.3.-1.Οι εργοστασιάρχαι οι βουλόμενοι να τύχωσι του ευεργετήματος της επί προσωρινή ατελεία εισαγωγής των εν άρθρ.1 πρώτων υλών δέον να υποβάλωσιν εις την αρμοδίαν τελωνειακήν αρχήν εις την περιφέρειαν της οποίας κείται το εργοστάσιόν των, αίτησιν περί τούτου, εν ή δέον επιπροσθέτως να αναφέρωσι: α)Το ονοματεπώνυμον και την διεύθυνσιν του αντιπροσώπου των. β)Την πόλιν και την θέσιν του εργοστασίου των και  γ)Την πόλιν και την θέσιν εις την οποίαν κείνται αι αποθήκαι εις τας οποίας θέλουσιν αποθηκεύσει τας επί προσωρινή ατελεία παραλαμβανομένας πρώτας ύλας και τας εκ τούτων κατασκευαζομένας κυψέλας. 2.Επί τη υποβολή της ανωτέρω αιτήσεως ο αρμόδιος τελώνης συγκαλεί την υπό των διατάξεων του άρθρ.2 του Νόμ.ΒΡΝΗ/1893 προβλεπομένην Επιτροπήν, ήτις συνερχομένη διενεργεί σχετικήν έρευναν και αποφαίνεται επί της παραγωγικής δυναμικότητος του εργοστασίου και των παραδοτέων, επί προσωρινή ατελεία, καθ’ εξαμηνίαν πρώτων υλών. 3.Βάσει του πορίσματος της ανωτέρω Επιτροπής ο αρμόδιος τελώνης καθορίζει τας παραδοτέας ποσότητας πρώτων υλών εις τον αιτούντα καθ’ εξάμηνον. Άρθρ.4.-Η πίστωσις των οικείων πράξεων μεταποιήσεως πραγματοποιείται βάσει αντιγράφων των διασαφήσεων εξαγωγής ή των οικείων πράξεων αποταμιεύσεως των κυψελών. Την επομένην της λήξεως της εν άρθρ.1 τασσομένης προθεσμίας χρεούται η οικεία πράξις μεταποιήσεως δια των δασμών και λοιπών φόρων των αναλογούντων επί των πρώτων υλών των μήπω εξαχθέντων υπό μορφήν κυψελών, οι οποίοι και εισπράττονται εντόκως κατά τα κεκανονισμένα. Η υπ’ αριθ.Β.6559/62 απόφασις ημών (ΕΔΥΟ 170/1962) καταργείται. 